
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 09.12.2013               

Pl-x 483      


AVIZ

asupra propunerii legislative pentru modificarea şi completarea Ordonanţei de urgenţă a Guvernului nr.34/2008 privind organizarea şi  funcţionarea Sistemului naţional unic pentru apelurile de urgenţă
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Ordonanţei de urgenţă a Guvernului nr.34/2008 privind organizarea şi  funcţionarea Sistemului naţional unic pentru apelurile de urgenţă,  trimisă cu adresa nr. Plx 483 din  11 noiembrie  2013 şi înregistrată cu nr. 4c-11/1305 din  12 noiembrie 2013.
Senatul, în calitate de primă Cameră sesizată, a respins iniţiativa legislativă  la data de  6 noiembrie  2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din 9 decembrie 2013.

Propunerea  legislativă are ca obiect   de reglementare modificarea şi  completarea Ordonanţei de urgenţă a Guvernului nr.34/2008 privind organizarea şi funcţionarea Sistemului naţional unic pentru apelurile de urgenţă, aprobată cu  modificări şi  completări prin Legea nr.160/2008, în scopul înăspririi cadrului sancţionator în cazul săvârşirii faptelor de apelare abuzivă a serviciului de urgenţă 112, precum şi de alertare falsă a agenţiilor specializate de intervenţie.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.450 din 27 mai 2013, Guvernul, prin punctul de  vedere transmis cu adresa nr.1762 din  27 septembrie 2013, nu susţine adoptarea acestei iniţiative legislative.
În urma dezbaterilor, cu unanimitate de voturi, s-a hotărât avizarea  negativă a  iniţiativei legislative. 

În raport de obiectul şi conţinutul său, iniţiativa legislativă face parte din categoria legilor ordinare. 

